**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL PRITARIMO KLAIPĖDOS MIESTO SAVIVALDYBĖS BIUDŽETINIŲ KULTŪROS ĮSTAIGų 2022 M. VEIKLOS ATASKAITOMS“ PROJEKTO**

**1. Parengto projekto tikslai ir uždaviniai**.

 Tarybos sprendimo projektas rengiamas siekiant Klaipėdos miesto savivaldybės kadencijos laikotarpiui patvirtinti Klaipėdos miesto tautinių mažumų tarybos prie Klaipėdos miesto savivaldybės tarybos (toliau – Tautinių mažumų taryba) sudėtį.

Vadovaujantis Tautinių mažumų tarybos nuostatų, patvirtintų Klaipėdos miesto savivaldybės tarybos 2016 m. rugsėjo 27 d. sprendimu Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“ 14 ir 18 punktu Klaipėdos miesto savivaldybės administracijos Kultūros skyrius (toliau – Kultūros skyrius) inicijavo Tautinių mažumų tarybos sudarymą.

Kiekviena Klaipėdoje veikianti tautinė mažuma (armėnai, azerbaidžaniečiai, baltarusiai, latviai, lenkai, rusai, totoriai, ukrainiečiai, žydai), į Tautinių mažumų tarybą delegavo po vieną atstovą (jei viena tautinė mažuma turi keletą bendrijų ar organizacijų, turi išrinkti vieną atstovą bendro susirinkimo metu). Atstovus į Tautinių mažumų tarybą deleguojančių tautinių bendrijų raštu pateiktos kandidatūros pridedamos prie sprendimo projekto.

Klaipėdos miesto savivaldybės administracija raštu (pridedama) delegavo Kultūros skyriaus vedėją Eglę Deltuvaitę.

**2. Kaip šiuo metu yra teisiškai reglamentuojami projekte aptarti klausimai.**

Sprendimo projektas rengiamas vadovaujantis Lietuvos Respublikos vietos savivaldos įstatymo (suvestinė redakcija nuo 2023-04-01 iki 2023-06-30) 15 straipsnio 2 dalies 4 punktu: „4) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas;“ ir Tautinių mažumų nuostatų, patvirtintų Klaipėdos miesto savivaldybės tarybos 2016 m. rugsėjo 22 d. sprendimu Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“, 14 punktu: „14. Tarybą sudaro tautinių mažumų bendruomenių interesams atstovaujančių nevyriausybinių organizacijų ir vietos savivaldos institucijų deleguoti atstovai. Jie deleguojami tokia tvarka: 14.1. deleguojami 2 (du) Savivaldybės tarybos Kultūros švietimo ir sporto komiteto atstovai. Atstovai į Tarybą renkami komiteto posėdyje; 14.2. deleguojamas vienas Savivaldybės administracijos valstybės tarnautojas. Atstovas į Tarybą deleguojamas Savivaldybės administracijos direktoriaus raštu; 14.3. deleguojama po 1 (vieną) visų vienos tautinės mažumos interesams atstovaujančių nevyriausybinių organizacijų atstovą. Atstovai į Tarybą renkami nevyriausybinių organizacijų įgaliotų atstovų susirinkimuose, o jų delegavimas įforminamas protokoliniais nutarimais. 15. Tarybos sudėtį tvirtina Savivaldybės taryba.“ ir 18 punktu: „18. Tarybos sudarymą inicijuoja ir pirmąjį įgaliotų atstovų posėdį rengia Savivaldybės administracijos Kultūros skyrius.“.

**3. Sprendimu siūlomos naujos teisinio reglamentavimo nuostatos ir kokių rezultatų laukiama.**

Naujų teisinio reglamentavimo nuostatų sprendimo projektu nesiūloma. Klaipėdos miesto savivaldybės tarybai pritarus šiam sprendimo projektui, bus patvirtinta nauja Tautinių mažumų tarybos sudėtis.

**4. Sprendimu numatomo teisinio reguliavimo poveikio vertinimas.**

Nėra.

**5. Sprendimui įgyvendinti reikalingi nauji teisės aktai, už jų parengimą atsakingi asmenys, aktų metmenys**.

Nėra.

 **6. Kiek biudžeto lėšų pareikalaus ar leis sutaupyti projekto įgyvendinimas, finansavimo šaltiniai.**

Lėšų poreikio nėra.

**7. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas.**

Nėra.

**8. Kiti sprendimui priimti reikalingi pagrindimai, skaičiavimai ir paaiškinimai.**

Nėra.

PRIDEDAMA:

1. Klaipėdos mieste veikiančių tautinių bendrijų pateikti raštai, 17 lapų;
2. Klaipėdos miesto savivaldybės administracijos 2023 m. gegužės 2 d. raštas Nr. TAS-80 „Dėl Klaipėdos miesto savivaldybės administracijos valstybės tarnautojo delegavimo į tautinių mažumų tarybą“, 1 lapas.

Kultūros skyriaus vedėja Eglė Deltuvaitė